CELEX: 22004A0827(01)
Language: el
Date: 2004-02-23 00:00:00
Title: Ανταλλαγή επιστολών μεταξύ της Επιτροπής των Ευρωπαϊκών Κοινοτήτων και του Διεθνούς Γραφείου Επιζωοτιών

27.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/3
            
         
      ΑΝΤΑΛΛΑΓΉ ΕΠΙΣΤΟΛΏΝ
   
   μεταξύ της Επιτροπής των Ευρωπαϊκών Κοινοτήτων
   και
   του Διεθνούς Γραφείου Επιζωοτιών
   (2004/C 215/03)
   Κύριε,
   Έχω την τιμή να αναφερθώ στις συζητήσεις μεταξύ των εκπροσώπων του Διεθνούς Γραφείου Επιζωοτιών και της Επιτροπής των Ευρωπαϊκών Κοινοτήτων σχετικά με την καθιέρωση επίσημων σχέσεων μεταξύ των δύο οργανισμών.
   Μετά από τις συζητήσεις αυτές, νομίζω ότι οι σχέσεις μεταξύ του Διεθνούς Γραφείου Επιζωοτιών και της Επιτροπής των Ευρωπαϊκών Κοινοτήτων πρέπει να βασίζονται στα ακόλουθα:
   
               1.
            
            
               Η Επιτροπή των Ευρωπαϊκών Κοινοτήτων στο εξής αναφερόμενη ως ΕΕ και το Διεθνές Γραφείο Επιζωοτιών, στο εξής αναφερόμενο ως ΔΓΕ, συμφωνούν ότι, για να διευκολυνθεί η επίτευξη των αντίστοιχων καθηκόντων τους όπως ορίζονται από τις σχετικές διατάξεις της συνθήκης για την ίδρυση της Ευρωπαϊκής Κοινότητας, και ιδίως το άρθρο 202, και από τη διεθνή συμφωνία για τη δημιουργία του Διεθνούς Γραφείου Επιζωοτιών που υπογράφηκε στο Παρίσι στις 25 Ιανουαρίου του 1924, θα ενεργούν σε συνεργασία μεταξύ τους και θα ενημερώνονται αμοιβαία όσον αφορά θέματα κοινού ενδιαφέροντος.
            
         
               2.
            
            
               Θα καλούνται εκπρόσωποι της ΕΕ να παρίστανται στις ετήσιες συνεδρίες της διεθνούς επιτροπής και τις συνεδριάσεις των περιφερειακών επιτροπών του ΔΓΕ και να συμμετέχουν, χωρίς δικαίωμα ψήφου, στις ανοικτές συζητήσεις των εν λόγω φορέων όσον αφορά θέματα της ημερήσιας διάταξης τα οποία ενδιαφέρουν την ΕΕ.
            
         
               3.
            
            
               Το κάθε μέρος θα καλεί το άλλο μέρος να συμμετέχει στις εργασίες των σχετικών ομάδων εργασίας, όσον αφορά ζητήματα της ημερήσιας διάταξης για τα οποία η ΕΕ και το ΔΓΕ έχουν κοινό ενδιαφέρον, σύμφωνα με τους κανόνες που ισχύουν για την εν λόγω συμμετοχή.
            
         
               4.
            
            
               Θα καθιερωθούν κατάλληλες διευθετήσεις ώστε να είναι δυνατή η συμμετοχή της ΕΕ και του ΔΓΕ σε άλλες συνεδριάσεις μη εμπιστευτικού χαρακτήρα που διοργανώνονται υπό την αιγίδα ενός από τους εν λόγω οργανισμούς, στις οποίες θα συζητούνται θέματα κοινού ενδιαφέροντος, ιδίως στο πλαίσιο των θεμάτων που συνδέονται με την αναγνώριση του ΔΓE, από τον Παγκόσμιο Οργανισμό Εμπορίου, ως παγκόσμιου οργανισμού αναφοράς για ασθένειες ζώων και ζωοανθρωπονόσους.
            
         
               5.
            
            
               Οι δύο οργανισμοί συμφωνούν να ενημερώνονται αμοιβαία σχετικά με όλα τα σχέδια και προγράμματα εργασιών κοινού ενδιαφέροντος.
            
         
               6.
            
            
               Με την επιφύλαξη τυχόν διευθετήσεων, οι οποίες ενδέχεται να είναι απαραίτητες για τη διαφύλαξη του εμπιστευτικού χαρακτήρα ορισμένων εγγράφων, η ΕΕ και το ΔΓΕ θα ανταλλάσσουν τεχνικά έγγραφα.
            
         
               7.
            
            
               Η ΕΕ και το ΔΓΕ μπορούν να συμφωνούν για τυχόν κοινά μέτρα, που αποσκοπούν ιδιαίτερα στην ανάπτυξη διεθνούς συνεργασίας για την προστασία της υγείας των ζώων, τη διαφύλαξη της υγειονομικής ασφάλειας των τροφίμων ζωικής προέλευσης, την καταπολέμηση ζωοανθρωπονόσων και σχετικά με την ορθή μεταχείριση των ζώων, καθώς και την κατάρτιση και την εφαρμογή, εκ μέρους των αναπτυσσομένων χωρών, διεθνών προτύπων και κατευθυντήριων γραμμών σχετικά με τους προαναφερθέντες τομείς. Τα μέτρα αυτά θα αποτελούν αντικείμενο ειδικών συμφωνιών.
            
         Αν οι αρχές αυτές είναι αποδεκτές για τον οργανισμό σας, προτείνω η παρούσα επιστολή και η απάντησή σας, που θα έχει συνταχθεί με παρόμοια μορφή, να θεωρηθεί ότι καθορίζουν τη βάση για τις σχέσεις μεταξύ του Διεθνούς Γραφείου Επιζωοτιών και της Επιτροπής των Ευρωπαϊκών Κοινοτήτων.
   
      Παρίσι, 23 Φεβρουαρίου 2004.
      
         
            
         David BYRNE